**Dubai internasjonale lufthavn** (IATA: **DXB**, ICAO: **OMDB**) (arabisk: مطار دبي الدولي‎) er en internasjonal flyplass for Dubai, den nest største byen i De forente arabiske emirater. Det er et viktig knutepunkt (flyplassnav) i Midtøsten, og er hovedflyplassen for Dubai. Den ligger i distriktet Al Garhoud, 4 km sørøst for Dubai. Flyplassen blir operert av departementet for sivil luftfart og er hjemmebase for Dubais internasjonale flyselskap Emirates og Emirates SkyCargo. Det er den største flyplasshubb i Midtøsten og Emirates håndterer rundt 60 prosent av passasjertrafikken og det utgjør rundt 38 prosent av all luftfart til flyplassen. Dubais flyplass er også base for lavkosttransport, Flydubai. Per juli 2010 var det over 6000 ukentlige flyvninger operert av 130 flyselskaper til over 220 destinasjoner til alle kontinenter, unntatt Antarktis.

I 2010 håndterte flyplassen en rekord på 47,2 millioner passasjertrafikk, en økning på 15,4 prosent over skatteåret 2009. Det betyr at flyplassen er den 13. mest trafikkerte flyplass i verden med passasjertrafikk og den 4. mest travle flyplass i verden ved internasjonal passasjertrafikk. I tillegg til å være et viktig knutepunkt var flyplassen den 8. viktigste flyplass i verden for trafikk av lasttransport. Den håndterte 2,27 millioner tonn av lasttrafikk *(cargo)* i 2010, en oppgang på 17,8 prosent i forhold til året før. Det totale antallet med kommersiell flyfart var på 292 662 i 2010. I mai 2011 var flyplassen den 7. travleste flyplassen i verden for lasttrafikk, og den 12. travleste flyplassen i verden i henhold til passasjertrafikk. I 2015 ble det annonsert at flyplassen var den travleste i verden. Den røde linjen til Dubai Metro opererer to stasjoner ved henholdsvis terminal 1 og 3.

Flyplassen utvides stadig, både trafikk- og kapasitetsmessig, grunnet Dubais betydning, og dens rolle som base for Emirates, med sitt omfattende og voksende rutenett over hele verden. Flyplassen har 3 terminaler, terminal 3 ble åpnet for Emirates i 2008, den består av concourse A og B, førstnevnte åpnet tidlig i 2013 og kan håndtere mange Airbus A380 samtidig. En concourse D (terminal 1) vil etter planen stå ferdig i 2015.

Dubai internasjonale lufthavn ble i tillegg komplimentert av Al Maktoum internasjonale lufthavn (Dubai World Central International Airport), en ny lufthavn som åpnet for frakttrafikk i juni 2010, oktober 2013 for passasjerer. Foreløpig er DWC i startfasen av utbyggingen, og det synes usikkert hvordan de to flyplassene skal fordele trafikk mellom seg. Fraktrafikk har begynt å flytte til DWC. Lavprisselskaper synes også å vise interesse for flyplassen, mens Emirates kan komme til å forbli ved DXB.

Referanser
----------

1. ↑  «Massive Dubai airport may delay opening again». *MSNBC*. 2009
2. ↑  «Dubai International Airport» Arkivert 8. november 2006 hos Wayback Machine.. *World Airport Guide*.
3. ↑  Staff Report (20. juli 2010): «Air traffic jumps 11.3% in June, sign of travel revival», *Gulf News*
4. 1 2   «Airports Council International» Arkivert 19. februar 2012 hos Wayback Machine.. *Airports.org*. 15. september 2010
5. ↑  Airports Council International Arkivert 6. desember 2010 hos Wayback Machine.
6. ↑  "DubaiAirport.com" Arkivert 4. mars 2016 hos Wayback Machine.. DubaiAirport.com. 13. januar 2010.
7. ↑  Airports Council International Arkivert 18. april 2012 hos Wayback Machine.
8. ↑  Dubai airport becomes world's 13th busiest - Emirates 24/7
9. ↑  «Airports Council International» Arkivert 18. april 2012 hos Wayback Machine.. Airports.org. 15. september 2010.
10. ↑  *Dubai overtakes Heathrow to become world's busiest airport*, telegraph.co.uk. Besøkt 12. mai 2015

Eksterne lenker
---------------

* Offisielt nettsted Rediger på Wikidata

* (en) Dubai International Airport – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** GeoNames
 |